Thailand National Football Team U16 
Autor: Ronaldo Castro | Publicado: 2012-09-29T19:20:00-07:00


Thailand National Football Team U16




ผมคิดว่าแฟนบอลชาวไทยคงเคยชินกับความพ่ายแพ้ของทีมชาติ
จนกลายเป็นโรคความรู้สึกด้านชาไปแล้ว เลยทำให้ความปราชัยของทีมเยาวชน 16
ปีชิงแชมป์เอเชียต่อ ออสเตรเลีย, อิรัก และโอมาน ตกรอบแรก เมื่อสัปดาห์
ที่ผ่านมาไม่ถูกพูดถึงหรือวิพากษ์วิจารณ์มากนัก


นอกจากความพ่ายแพ้แบบไม่ได้ลุ้นส่วนหนึ่งที่ข่าวคราวของทีมเยาวชน
16 ปี
ชุดนี้เงียบราวเป่าสากก็เป็นเพราะการเดินทางไปอิหร่านของทีมชุดนี้ไม่มีนักข่าวช่างภาพจากสำนักไหนๆ
ในเมืองไทยมีโอกาสตามไปแม้แต่คนเดียว ต่างจากทีมฟุตบอลหญิงที่เตะเพียงแค่ชิงแชมป์อาเซียน
กลับมีนักข่าวติดสอยห้อยตามไปถึง 13 คน
ทำให้ข่าวคราวที่ออกมาแตกต่างกันมาก
&nbsp;&nbsp;&nbsp;&nbsp;&nbsp;&nbsp;&nbsp;&nbsp;แต่ยุคโลกาภิวัตน์แบบนี้
คนที่อยากดูจริงๆ
ก็ยังสามารถติดตามผลงานของเด็กไทยได้ทั้งการถ่ายทอดสดทางอินเทอร์เน็ต และเทปบันทึกภาพช่วงดึกๆ
ทางช่อง 7 สี และเพราะได้เห็นภาพบ้างนี่แหละ ที่ทำให้ ทีมชุดนี้กลายเป็น
"ประเด็น"
ขึ้นมาโดนด่าเละเทะทางเว็บอร์ดต่างๆ
&nbsp;&nbsp;&nbsp;&nbsp;&nbsp;&nbsp;&nbsp;&nbsp;กรณีของ อำนาจ ภมรประเสริฐ
ถูกเปลี่ยนตัวออกจากสนามในเกมพบกับอิรัก แล้วถอดเสื้อทีมชาติไทย
ทิ้งต่อหน้าต่อตาสตาฟฟ์โค้ชและเพื่อนร่วมทีม
ทันทีที่คลิปนี้แพร่ภาพทางอินเทอร์เน็ต
เท่านั้นแหละแฟนบอลรุมด่ากันเละเทะโดยมุ่งประเด็นไปที่เด็กคนนี้ไม่ให้เกียรติทีมชาติ
ปาเสื้อที่มีธงไตรงค์ติดบนหน้าอกทิ้ง แต่ละกระทู้ล้วนแล้วแต่ดุเดือดรุนแรง
&nbsp;&nbsp;&nbsp;&nbsp;&nbsp;&nbsp;&nbsp;&nbsp;ผมเองก็คิดเหมือนทุกความเห็นครับว่า
การโยนเสื้อทีมชาติทิ้งเป็นประเด็นที่อ่อนไหวมาก
แค่เล่นแพ้ตกรอบคนจะไม่ตำหนิเท่านี้
แต่นี่ถือว่าเป็นการแสดงออกซึ่งความไม่มีสปิริต บางคน ยกตัวอย่างนักฟุตบอลทีมชาติไทยรุ่นเก่าๆ
ถึงปัจจุบันระดับซูเปอร์สตาร์อย่าง ปิยะพงษ์ ผิวอ่อน, เฉลิมวุฒิ สง่าพล,
เกียรติศักดิ์ เสนาเมือง, ดัสกร ทองเหลา, กวิน ธรรมสัจจานันท์ ฯลฯ
นักเตะเหล่านี้หวงแหนเสื้อทีมชาติราวสมบัติล้ำค่า ได้มากี่ตัว
กี่ตัวใส่ตู้เก็บไว้อย่างดี บางคนถึงกับทำกรอบรูปไว้ใส่เสื้อทีมชาติติดผนังบ้านไว้เป็นเกียรติยศและความภาคภูมิใจของครอบครัว
&nbsp;&nbsp;&nbsp;&nbsp;&nbsp;&nbsp;&nbsp;&nbsp;หลายคนเรียกร้องให้สโมสรต้นสังกัดของนักเตะและสมาคมฟุตบอลแห่งประเทศไทย
ออกมาลงโทษนักเตะรายนี้อย่างเฉียบขาด เพื่อไม่ให้เป็นเยี่ยงอย่างกับคนอื่นๆ
&nbsp;&nbsp;&nbsp;&nbsp;&nbsp;&nbsp;&nbsp;&nbsp;ผมเองก็ตำหนิไปพอสมควร
ในการจัดรายการทางโทรทัศน์ แต่เมื่อมานั่งพิจารณาแล้ว
นึกถึงวุฒิภาวะทางจิตใจและอารมณ์ของเด็กอายุ 16 ปี
ก็ได้คิดว่าการลงโทษทั้งทางระเบียบและการถูกลงทัณฑ์ทางสังคมจากเสียงวิพากษ์วิจารณ์ต่างๆ
ควรจะเป็นไปอย่างพอเหมาะพอควร ควรจะเป็นการสั่งสอน ให้บทเรียน
แต่ต้องเหลือเส้นทางให้เด็กวัยเพียงแค่นี้ได้เดินอย่างสง่าผ่าเผยในอนาคตบ้าง
&nbsp;&nbsp;&nbsp;&nbsp;&nbsp;&nbsp;&nbsp;&nbsp;ผมเชื่อว่าเด็กคนนี้ไม่ใช่คนเกเร
เลวร้ายอะไร ยิ่งได้ฟังจากน้องนักข่าวที่ไปรับที่สนามบินเล่าให้ฟังว่า
อำนาจร้องไห้ และยอมรับว่าตัวเองอารมณ์ร้อนเพราะมีส่วนทำให้ทีมเสียประตูแรก
เลยทำให้โมโหและถอดเสื้อทิ้ง โดยไม่คิดว่าจะเป็นเรื่องใหญ่ขนาดนี้
รู้สึกเสียใจมากเหมือนกัน
&nbsp;&nbsp;&nbsp;&nbsp;&nbsp;&nbsp;&nbsp;&nbsp;ทางสโมสรโอสถสภาก็ได้ทำในสิ่งที่ถูกต้องเหมาะสมแล้วคือการออกมาลงโทษนักเตะในสังกัดของตัวเองพอหอมปากหอมคอ
จริงๆแล้วครอบครัวนี้ มี 2 พี่น้องที่เล่นฟุตบอลระดับติดเยาวชนทีมชาติ
คนพี่คือองอาจ และคนน้องคืออำนาจ หายากนะครับที่จะมีสักกี่ครอบครัวที่ลูกชาย 2 คน
เก่งขนาดติดทีมชาติทั้งคู่
&nbsp;&nbsp;&nbsp;&nbsp;&nbsp;&nbsp;&nbsp;&nbsp;น่าเสียดายที่พี่น้องคู่นี้มีแคแรกเตอร์คล้ายกัน
คือเป็นเด็กแข็งๆ ออกแนวหัวโจกนิดๆ คนพี่ก็ใบแดงบ่อยเหมือนกัน แม้โค้ชทีมโรงเรียน
ทีมชาติของทั้งคู่จะส่ายหน้าบ้าง แต่ก็ไม่เคยมีเหตุการณ์รุนแรงแบบครั้งนี้
ความเห็นของผมนะครับ เด็กอายุแค่นี้
ทำผิดสังคมต้องให้อภัย!!
&nbsp;&nbsp;&nbsp;&nbsp;&nbsp;&nbsp;&nbsp;&nbsp;แต่การให้อภัยของแฟนบอล
ของคนรอบข้าง ต้องทำให้เด็ก และผู้เกี่ยวข้องใกล้ตัวได้เรียนรู้
และพัฒนาตัวเองไปในทิศทางที่ดีขึ้นด้วย...อำนาจ และครอบครัว
อย่าไปโกรธกับเสียงวิพากษ์วิจารณ์ เพราะตราบใดก็ตามที่คุณเล่นทีมชาติไทย
เป็นตัวแทนของคน 60 ล้านคนทั้งประเทศ ถือว่าคุณเป็นคนของประชาชน
พวกเขาเชียร์คุณได้ก็มีสิทธิ์ด่าคุณได้
&nbsp;&nbsp;&nbsp;&nbsp;&nbsp;&nbsp;&nbsp;&nbsp;ตรงกันข้ามกันต้องนำเสียงวิจารณ์เหล่านี้ไปเป็นแรงผลักดันให้ตัวเองโชว์ผลงานให้ดีๆ
ยิ่งขึ้น พัฒนาฝีเท้าให้สุดยอด
ให้โค้ชปฏิเสธไม่ได้...พอโค้ชเรียกเข้ามาก็ทำให้เห็นว่า
เราเป็นนักบอลที่เก่งและมีวินัยได้เหมือนกัน

&nbsp;&nbsp;&nbsp;&nbsp;&nbsp;&nbsp;&nbsp;&nbsp;ลองย้อนกลับไปศึกษาประวัติของนักเตะรุ่นพี่ๆ
เกือบทุกคนมีอดีตมาแล้วทั้งนั้น บางคนเคยเป็นนักเลงในสนามฟุตบอลมาในระดับเยาวชน
เพราะคิดว่ากูเก๋า กูแน่ วงการลูกหนังขาสั้นไม่มีใครสู้กูได้ แต่พอโตขึ้นมาปรับตัว
ปรับทัศนคติได้ ก็สามารถยืนหยัดบนเส้นทางลูกหนังอาชีพได้อย่างยาวนาน
&nbsp;&nbsp;&nbsp;&nbsp;&nbsp;&nbsp;&nbsp;&nbsp;แต่ก็มีอีกหลายคน
ที่พฤติกรรมตอนอายุ 16 เป็นยังไง ตอนอายุ 26 ก็เป็นอย่างนั้น
อย่าให้ระบุเลยว่ามีใครบ้าง...วันนี้ชีวิตของนักเตะที่เปลี่ยนพฤติกรรมแย่ๆ
ของตัวเองไม่ได้ก็ตกต่ำไม่เจริญรุ่งเรืองอย่างที่ควรจะเป็น
ก็เลือกเอาครับ...ว่าจะเป็นแบบไหน..."ชีวิตเป็นของเรา
ใช้ซะ!!" &nbsp; &nbsp; &nbsp; &nbsp; &nbsp; &nbsp;&nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp;&nbsp;



From ปูเป้ &nbsp;-&nbsp;http://www.siamsport.co.th/Column/120928_103.html